Page:Dialogues, Intended to Facilitate the Acquiring of the Bengali Language.djvu/27

 সাহেব আমি মুনসি৷ আমি এ দেশীয় ভাষা শিক্ষা করাই৷ এ টাকা নজর৷ এ দেশের দস্তুর এই৷

তুমি মুনসি৷ তুমি কি লোক।

সাহেব আমি এ দেশীয় কায়স্থ।

তুমি কোন২ ভাষা জান।

সাহেব আমি তিন চারি প্রকার ভিন্ন২ ভাষা জানি।

তবে তুমি অনেক জান৷ কিন্তু কি২ জান বিশেষ করিয়া কহ।

সাহেব আমি পারসি আরব্বি ও হিন্দুস্থানি ও বাঙ্গলা ও ইংরাজি ও কতক২ এই সকল পৃথক২ ভাষা জানি।

তুমি আমার চাকর থাকিয়া আমাকে শিক্ষা করাইবা।

সাহেব মেহরবানী করিলে আমি এ সমস্ত শিক্ষা করাইতে পারি।

তুমি কি কেবল এই২ জোবান জানহ৷ কিম্বা তুমি এ দেশীয় রাজ কাৰ্য্য ইত্যাদিও জানহ।

না সাহেব এমত নয় আমি কেবল মুনসি নয়ি আমি দেশ বিদেশের রাজ কার্য্য ও সওদাগরি দিগর সমস্ত জানি।

বটে৷ তবে তুমি আমাকে প্রথম বাঙ্গালি কথা ও কার্য্য কৰ্ম্মের লেখা পড়া শিক্ষা করাও।

তুমি আজি অবধি আমার মুনসিগিরিতে প্রবৃত্ত হইলা৷ তোমার মাহিনা কি হবে।

সাহেব আমারদের মাহিনার বরাওর্দ্দ একটা ঠিকানা নাই৷ ত্রিশ টাকা চলন তবে মনিবে অনুগ্রহ করিয়া জেয়াদাও দেন।

ভাল তোমার মাহিনা যাহা আমি প্রকৃত বুঝিব তাহা তোমাকে দিব।